מבקר, עורך וסופר. עורך הביטאון לספרות "עמדה" יחד עם עמוס אדלהייט. כותב קבוע במדור "ספרות וספרים" ב"מעריב", שם מתפרסם טורו השבועי "שיר והערה"
נולד ב-1968, בנו של הבדרן גדי יגיל ונכדו של שחקן התיאטרון וקריין הרדיו משה חורגל. שירת בלהקה צבאית, תחילה בלהקת המפח"ש ואחר-כך בלהקת פיקוד צפון. ב-1987 הוציא את ספר שיריו הראשון, "מות סנדלרים", ושנה אחר-כך את רומן הביכורים שלו, "מחשבה אחת קדימה". לאחר שירותו הצבאי עסק בבידור ובמשחק. השתייך לחוג הספרותי "עכשיו 55". היה עורך בהוצאת גוונים, שם יצאו לאור ספריו "ארז כמעט יפה וסיפורים אחרים" (1996) ו"זאק", רומן ביוגרפי על הזמר זאק ברל (1998). מ-1995 עורך הביטאון לספרות "עמדה" יחד עם עמוס אדלהייט. לצד כתב-העת פעלה הוצאה-לאור משותפת עם הוצאת ביתן, שבה יצאו לאור ספריו "סוף הקומדיה – תריסר סיפורים" (2001) ו"נקישות ורמזי אור – מדינת ישראל נגד נח שטרן" (2003). משמש עורך לשוני ב"מעריב", כותב קבוע במדור "ספרות וספרים" במוסף השבת של "מעריב", ומפרסם שם טור שבועי, "שיר והערה". עורך אנתולוגיות סיפורים בנושאים שונים יחד עם ירון אביטוב. זכה בפרס ראש הממשלה בשנת 2003. גר בתל-אביב, נשוי ואב לשלושה. "מות סנדלרים", ספר שירים, הוצאת עקד, 1987 "מחשבה אחת קדימה", הוצאת ליריק-ספרים, 1988 "ארז כמעט יפה וסיפורים אחרים", הוצאת גוונים, 1996 "זאק", רומן ביוגרפי על הזמר זאק ברל, הוצאת גוונים, 1998 "סוף הקומדיה – תריסר סיפורים", הוצאת עמדה/ביתן, 2001 "נקישות ורמזי אור – מדינת ישראל נגד נח שטרן", רומן, עמדה/ביתן, 2003 "הרביניסט האחרון", הוצאת הקיבוץ-המאוחד, 2006 "הצעיף האדום", יעקב שטיינברג. בחירת סיפורים וכתיבת מבוא, גוונים, 1997 "בואי כלה – סיפורי חתונה", ערך יחד עם ירון אביטוב, הוצאת כרמל, 2001 "טעם החיים – אנתולוגיה של סיפורי אוכל", ערך יחד עם ירון אביטוב, הוצאת כרמל, 2002 "הקשב! אנתולוגיה של סיפורי צבא", ערך יחד עם ירון אביטוב, הוצאת משרד הביטחון, 2005 סקירה של אלי אשד, מאתר "היקום של אלי אשד", 13.7.2005